Exqrch/javanese-Komodo-pixelgpt huggingface dataset:
Syarif Radhi Abul-Hasan Muhammad bin Al-Husayn Al-Musawi utawa luwih kondhang ing bangsa Arab kanthi jejuluk al-Sharif al-Radi utawa ing Persi kanthi sebutan Sharif Razi utawa Seyyed Razi (~930-977 CE) iku sawijining ulama Singah lan pujangga kang lair ing Baghdad
Panjenengané nulis sawatara kitab ing babagan Islam lan uga tapsir Al Quran
Buku kang paling kondhang ya iku Nahjul Balaghah kang kumpulan pocapan lan sesora saka Ali bin Abi Tholib
Syarif Radi uga ngedegaké sekolah "Dar ul-`Ilm" ( , tarjamah wantahé "Omah ngèlmu")
Kuburané ana ing Karbala jèjèran karo kuburan Imam Hussein
Sawetara kitab kang ditulis déning Syarif Radi ya iku:
Pakiwan Pakiwan utawa padusan (Basa Indonésia: Kamar mandi) iku ruwangan kanggo adus lan reresik awak
Kadhangkala pakiwan uga dipasangi wastafel (piranti ngumbah tangan) lan uga kakus
Lumrahé pakiwan bisa dibédakaké dadi rong jinis, ya iku "teles" lan "garing"
Pakiwan teles lumrahé duwé wadhah utawa bak banyu
Saka bak iki wong sing adus bisa nyidhuk banyu nganggo beruk banjur disiramaké menyang awaké
Pakiwan jinis iki sing umum dipigunakaké ing Indonésia
Bab iki mligi amarga ilèné banyu ora ajeg saéngga perlu wadhah kanggo nampung banyu
Pakiwan garing lumrahé nyadiakaké papan mligi kanggo adus
Cara adusé uga béda, ya iku nganggo pancuran (basa Inggris: "shower") utawa nganggo rendheman ing bak adus.
Ngemis Ngemis iku sawijining tumindak utawa pagawéan sing dilakoni déning wong sing mbutuhaké dhuwit utawa panganan kanthi njaluk-njaluk marang wong liya
Panggonan ngemis bisa ing panggonan sing ramé kaya ing pasar, stasiun sepur, stanplat bis, utawa ing lampu setopan.
Al-Qaéda Al-Qaeda (pocapan jroning basa Inggris utawa ]; Arab: ‎‎, "al-qāʿidah", transliterasi Indonésia: "Al Qa'idah"(Akidah), "pondasi" utawa "dhasar") iku sawijiningorganisasi paramiliter fundamentalis Islam Sunni kang salah siji angkah mligi ya iku ngurangi prabawa njaba marang kapentingan Islam
Al-Qaeda éwoning organisasi teroris internasional déning Amérikah Sarékat, Uni Éropah, PBB, Britania Raya, Kanada, Australia, lan sawatara nagara liya
Sanadyan kanthi filosofis anggotané asipat heterogen, sapérangan gedhé anggota kang duwé prabawa ing organisasi iki dianggep duwémanhaj Salafi
Al Qaeda diadegaké déning Osama bin Laden ing pungkasan taun 1980
Motif batik Batik inggih salah satuggaling warisan budaya leluhur ingkang wonten ing Indonésia
Batik dumados saking tembung Jawa "amba" ingkang tegesipun nyerat lan "titik"ingkang tegesipun titik
Batik kaloka ing Indonésia nun inggih awit abad XVII ingkang dipungambar ing godhong "lontar"
Nanging dipunpitadosi bilih bathik punika sampun wonten wiwit jaman Majapahit
Kala rumiyin bathik namung winates kanggé ageman Raja, sentana dalem, lan ugi abdi dalem
Nanging nut ing lakuning jaman bathik saged medal saking kraton amargi kathah abdi dalem ingkang wonten sanjawining kraton
Kala rumiyin bathik kathah dipunwernani migunakaken pewarna alami ingkang dipunpendhet saking kulit kajeng, wit pacé, soga, lan nila
Wiwit jaman rumiyin bathik ingkang kathah inggih punika bathik tulis, ingkang ndamelipun kanthi cara manual nggambar ing kain mori
Nanging, wiwit taun 1920an sampun kaloka wontenipun bathik cap ingkang migunakaken cap-capan ingkang sampun wonten polanipun
Sapunika ing Indonésia kathah sanget motif bathik ing antawisipun inggih punika: Batik Arjunaweda
Batik Arjuna Weda kawiwitan saking satunggaling usaha jahit bathik ing Durén Tiga, Mampang Prapatan, Jakarta kidul, ingkang madeg ing taun 1987
Sidah Muhammad Alaydrus Ida miwiti usaha punika ing satunggaing garasi alit kanthi karyawan ingkang winates lan kapasitas produksi namung 30 lusin sawulan
Awit saking kathahipun alangan, bisnis boten mlampah kanthi mulus ing taun-taun kapisan
kabegjan pun milai nalika usaha penjahit punika gantos dados perusahaan konvèksi ingkang masok produkipun dateng salah satunggaling "department store" paling ageng ing Indonésia, Pasaraya Blok M
Pinten taun salajengipun, Batik Arjuna Weda nggayuh undhak-undhakan panyuwunan peken ingkang cukup kathah, kadhèrèkaken salajengipun kanthi nambah gerai di sapérangan department store ing Indonésia
Kanthi konsèp "modhèren klasik", Batik Arjuna Weda ngaturi kolèksi pakaian bathik priya lan wanita ingkang berkualitas minangka pakaian makarya, santai, lan resmi kanthi motif ingkang kas lan dinamis
kanthi konsèp punika Batik Arjuna Weda pikantuk "Award in Recognition of Best Supplier" 2009 saking "Matahari Department Store", lan Piala Upakarti 2010 saking Présidhèn RI
Njagi kualitas sampun dados prioritas Batik Arjuna Weda
Koleksi sandhanganipun boten namung gadhah désain lan motif énggal, nanging ugi saged maringi raos ayem jumbuh kaliyan laju sosial masarakat ingkang dinamis lan trèndi
Pamilihan bahan-bahan ingkang saé piyambak lan aksesori tambahan ingkang berkualitas dados dhasar pamikiran Batik Arjuna Weda anggènipun damel maremipun pelanggan
Batik Arjuna Weda migunakaken désain motif bathik énggal ingkang adhedasar manéka warni motif bathik tradhisional ing Indonésia ingkang dipungabung kaliyan bathik modhèren ingkang dipunjumbuhaken kaliyan pepénginan konsumèn
Kanthi trèn mode ingkang ngrembaka wekdal sapunika, bathik ugi ngalami éwah-éwahan ingkang dinamis saben taunipun, saé saking jinis bahan ugi motif
Amargi saking punika Batik Arjuna Weda tansah kréatif anggèn ngripta motif-motif énggal saperlu damel maremipun selera konsumèn
rikala jaman penjajahan walandi, warga keturunan walandi kathah ingkang kepincut kaliyan Batik Indonésia
Panjenenganipun sadaya ndamel motif piyambak ingkang dipunremeni bangsa Éropah
Motifipun wujud kembang-kembang Éropah, kados ta tulip lan motif paraga-paraga cariyos dongèng ingkang misuwur wonten mrika
Wonten ingkang migunakaken motif "Hansel n Gretell", "cinderella, snow white", lan sapanunggalanipun
Batik Cuwiri inggih punika motif bathik ingkang migunakaken zat pewarna soga alam.
Lumrahipun bathik punika dipun-ginakaken kanggé sèmèkan lan kemben, ugi dipun-ginakaken nalika upacara mitoni
Motif bathik punika kathahipun migunakaken unsur mèru lan gurda
Cuwiri piyambak gadhah teges alit-alit lan dipunkajengaken ingkang ngagem patut lan dipunhormati
Rikala jaman penjajahan Jepang ing pasisir lor Jawa lair jinis bathik tulis ingkang dipunsebat bathik Hokokai
Motif ingkang kathah piyambak inggih punika kembang kados ta kembang sakura lan krisan
Kathahipun bathik Jawa Hokokai ngginakaken latar belakang (isèn-isèn) ingkang detail sanget kados motif parang lan kawung ing pérangan tengah lan pinggiripun taksih dipunisi malih, tuladhanipun motif kembang pari
Motif Kawung gadhah pola bunderan kados woh Kawung (mèmper klapa utawi asring dipunanggep minangka woh kolang-kaling) ingkang dipuntata rapih kanthi cara géometris
Kala mangsanipun, motif punika ugi dipunwastani minangka gambar kembang lotus (teratai) kanthi sekawan lembar ron kembang ingkang mekrok
Lotus inggih punika kembang pralambang panjang yuswa lan kasucian
Lumrahipun, motif-motif Kawung dipunparingi nama miturut ageng-alitipun wujud bunder-lonjong ingkang wonten ing satunggaling motif tinamtu
Kadosta: Kawung Picis inggih punika motif kawung ingkang kasusun saking wujud bunderan ingkang alit
Picis inggih punika arta ingkang ajinipun sedasa sèn ingkang bentukipun alit
Déné, Kawung Bribil inggih punika motif-motif kawung ingkang kasusun saking wujud ingkang langkung ageng tinimbang kawung Picis
prekawis punika jumbuh kaliyan nama bribil, arta ingkang bentukipun langkung ageng tinimbang picis lan ajinipun setengah sèn
Déné, kawung ingkang bentukipun bunder-lonjong langkung ageng tinimbang Kawung Bribil dipunwastani Kawung Sèn
Batik Kraton inggih bathik wiwitan saking sadaya jinis bathik ingkang ngrembaka ing Indonésia
Motifipun gadhah teges sasmitaning agesang
Batik-bathik punika dipundamel déning para putri kraton lan ugi pembatik-pembatik ahli ingkang wonten ing lingkungan kraton
ing sajatosipun motif punika boten kepareng dipun-ginakaken déning tiyang “biyasa” kados motif Batik Parang Barong, Batik Parang Rusak kalebet Batik Udan Liris, lan motif bathik sanèsipun
Motif bathik Mégamendung inggih punika karya kagunan bathik ingkang identik lan kepara dados ikon bathik tlatah Cirebon lan tlatah Indonésia sanèsipun
Motif bathik punika gadhah ciri kas ingkang boten dipunprangguli ing papan ingkang sanèsipun
kamangka sanajan namung wonten Cirebon lan minangka masterpiece, Departemèn Kebudayaan lan Pariwisata RI badhé dhaftaraken motif mégamendung dhateng UNESCO kanggé nggayuh pengakuan minangka salah satunggaling "world heritage." Motif mégamendung minangka motif dhasar bathik sampun kaloka ngantos manca nagara
minangka bukti kondhangipun, motif mégamendung naté dipundadosaken cover satunggaling buku bathik cap-capan luar nagari kanthi irah-irahan Batik Design, karya satunggaling tiyang abangsa Walanda ingkang namanipun Pepin van Roojen
Kekhasan motif mégamendung boten namung dhateng motifipun ingkang wujud gambar mèmper mega kanthi warna-warna tegas, nanging ugi aji-aji filosofi ingkang wonten ing salebetipun motif
prekawis punika gegayutan sanget kaliyan sajarah lahiripun bathik kanthi cara sadayanipun ing Cirebon
Komarudin Kudiya S.IP, M.Ds, Ketua Harian Yayasan Batik Jawa Barat (YBJB) ngendika bilih: “ Motif mégamendung minangka wujud karya ingkang sanget luhuripun lan kebak teges, saéngga ngginakaken motif mégamendung prayoginipun dipunjagi kanthi saé lan dipunpanggénakan kados mesthinipun
atur punika boten maksudipun maringi wates pripun motif megamendung dipundamel, nanging langkung dhateng boten sarujukipun ngginakaken motif megamendung kanggé barang-barang ingkang sajatosipun kirang patut, kados ta pelapis sandal ing hotèl-hotèl.
Garangan Garangan utawa Lenggarangan ("Herpestes javanicus") sijining spésies kéwan kang tinemu ing Asia Kidul lan Asia Kidul Wétan, lan sabanjuré uga sumebar ing pérangan donya liyané
Garangan nduwèni ukuran sedhengan (509-671mm), kupinge cendhak, nduwèni sikil papat lan cakar
Pambedane lanang-wadon kanthi ndeleng ukurane, kang wadon endhase luwih amba lan luwih gedhe
Kéwan iki sumebar ing saindenging dhaereah Asia, saka Irak nganti Cina lan mligi ing Jawa, banjur digawa manungsa lan disebarake ana ing pulo-pulo ing Pasifik, Karibia, Saint Lucia lan Jamaika
Uripe ing laladan kang dhuwure ngantu 2.200m saka sagara
Kewa nini mangan gegremet, lan uga mangan yuyu, kodhok, kemangga, kalajengking, ula, manuk lan endhog manuk
Kéwan iki bisa manak 2-5 anak, kanthi umur kandhutan udakara 49 dina
Sumbu Sumbu utawa uceng ya iku bolah, kawat utawa kayu papan urupe geni ing lilin utawa diyan, uga ing kompor lenga
Sumbu ngrembesake lenga utawa lelehan lilin marang urupe geni kanthi daya kapilaritas
Urupe geni ing lilin lan diyan uga ditemtokake saka sumbune, ya iku saka kandel, amba, daya rembes lan daya tahan saka geni kang murub
Umume sumbu kagawe saka kapas.
Kaos lampu Kaos lampu ya iku pérangan saka diyan petromak papan urupe geni
Kaos lampu ujude 'awu' kang bisa murub putih padhang nalikane kena geni
Nalika durung dinggo, kaos lampu wujud katong saka anyaman
Banjur dipasang kanthi digantung ing sarangan lan mèlu kobong dadi awu nalika diyan diurubake.
CorelDRAW CorelDraw ya iku editor grafik vektor kang dikembangake déning Corel, ing salah sawijining perusahaan pirangti lunak kang dumunung ana ing Ottawa, Kanada
Versi CorelDRAW X5 digawé ing tanggal 23 Fèbruari 2008
CorelDRAW diwiwiti uga dikembangake tumuju ing sistem operasi Windows 2000 lan sajinisé
Versi CorelDRAW kanggo Linux lan Mac OS uga dikembangake, nanging nemui maslah banjur dimandegake amarga ing pasaran ora duwé payu
Versi CorelDRAW X5 duwé pamor anyar uga tambahan aplikasi anyar kang ora ana ing aplikasi ing CorelDRAW versi sadurungéé
Kawiwitan aplikasi kang paling anyar, ing antarané "Quick Start, Table, Smart Drawing Tool, Save as Template", lan sapanunggalé
Kapisanan piranti lunak CorelDRAW diaktifake sistem kang nampilake kotak dialog "welcome"
Sajeroning kotak dialog, metu lembar prosès kang bisa diaktifake, antarané:
Michael Bublé Michael Bublé (#ALIH) ya iku piyantun ingkang gadhah profèsi penyanyi jazz saking tlatah Kanada
Michael Bublé mimpangaken penghargaan ing donya nyanyi, ing antawisipun panghargaan Grammy lan Juno Awards
Album ingkang kaping sepindhah kondhang ing pucuk 10 ingkang saé piyambak wonten ing Lebanon, Inggris ugi Kanada
dirilis ing tanggal 11 Fèbruari 2003, jinis jazz dirilis ing tanggal 15 Fèbruari 2005, jinis musik klasik dirilis ing tanggal 1 Mèi 2007
Kélor Tuwuhan Kelor ("Moringa oleifera") sijining spésies saka suku Moringaceae
Tuwuhan iki bisa duwé dhuwur watara 7-11 mèter
Godhongé lonjong cilil-cilik, kasusun majemuk, bisa kagunakaké dadi kluban lan tamba
Kembangé kang aran "limaran" warna putih semu kuning, terus-terusan ora manuh mangsa, sahéngga wohé kang karan "klenthang" uga ana terus.
Konang Konang ya iku jinising gegremet kang bisa ngetokaké sunar saka awake, kang racaké katon ing wektu wengi
Kéwan ini kalebu ing leuarga Lampyridae, ya iku salah siji jinis kumbang
Kéwan iki bisa tinemu ing laladan tropis apadene laladan patang mangsa, kanthi cacah spésies watara 2.000
Kéwan iki mligi tinemu ing laladan kang teles upamané rawa, sawah lan alas kang teles, kang akèh pangan kanggo anake
Sunar saka konang pigunane kanggo ngenali siji lan sijiné, uga dadi tandha nalika kawin.
Glathik Glathik utawa gelatik ya iku manuk oceh-ocehan salah siji génus jinis manuk emprit, kang ing antarané kalebu spésies glathik jawa ("P
oryzivora") lan glathik timor ("P
fuscata") kang duwé rupa saemper, nanging glathik timor duwé ukuran luwih cilik
Manuk iki urip nggrombol, nyenengi papan kang tenggar lan akèh suket, pangane wewijen (serealia) mligi pari
Manuk iki duwé ciri pipi kang warna putih, endhase ireng, cucuke warna abang lan kandel.
Glathik jawa Glathik Jawa, glathik bélong utawa "Padda oryzivora" ya iku manuk ocèh-ocèhan ukuran cilik, kanthi dawa watara 15 cm, nduwèni endhas ireng, pipi putih lan cucuké gedhe
Manuk kang wis diwasa wuluné rupa klawu, wulu telih soklat semu abang, sikil jambon lan rupa abang ing saubenging mata, tumrapé manuk lanang lan wadon ora béda
Manuk iki èndhemik Indonésia, lan tinemu ing ara-ara sesuketan, sawah, lan tegalan ing pulo Jawa lan Bali
Saiki manuk iki wis tinemu ing saindenging donya pinangka manuk pethetan
Manuk iki urip nggrombol, uripé alihan, pakané wujud wewijen mligi pari, woh-wohan lan gegremet
Nalika ngendhog 4-6 iji, diangkremi manuk lanang lan wadon
Amarga rupa lan swarané kang apik, manuk iki banjur disenengi kanggo klangenan
Amarga dibedhag, rusaké ara-ara sesuketan lan alas, ilangé papan urip, manuk iki banjur tansaya susut cacahé lan dikuwatirake bakal nemoni cures ana ing papan uripé
Gelatik Jawa dievaluasi rentan ing dhaptar IUCN Red List sarta didhaptaraké ing CITES Appendiks II.
Ban pit Ban pit iku sawijining ban sing dipasang ing rodha sawijining pit, pit rodha tunggal, pit rodha telu, pit rodha papat, lan jinis pit liyané
Kadhangkala ban iki uga dianggo ing kursi rodha
Ban pit iku wigati banget tumrap empuké utawa suspènsi nalia numpak pit
Ban pit modhèren bisa diklasifikasi miturut sawatara kritéria: Paramèter
Ukuran ban modhèren (kaya "37-622", uga kaloka minangka ETRTO) diatur nganggo baku internasional ISO 5775, bebarengan karo baku ukuran rodha pit (tuladha "622×19C")
Tekanan ban pit wiwit saka sangisoré tumrap ban njero pit gunung ("tubeless") nganti tumrap ban pit balap
Ban njero ora bener-bener anti bocor, lan kanthi alamiah bakal kempès baka sethithik
Ban njero saka butyl luwih anti bocor tinimbang saka bahan karè latèks
Pabrik ban pit sing misuwur antarané:
Katengkas Katengkas ya iku piranti tambahan ana ing pit lan uga ing pit montor kanggo nutup gir lan rante supaya wong kang nganggo ora nyenggol lan kena reget saka gemuk utawa oli kang nemplek ana ing rante
Katengkas bisa kagawe saka blèk utawa plastik lan duwé ukuran kang macem-macem, saka sing nutup rapet kabèh rante ngisor-nduwur lan gir ngarep-mburi kaya ing pit jawa lan pit jèngki, uga ana sing mung nutup rane lan gir sisih ndhuwur waé.
Jagrag Jagrag utawa karan standar, utawa jagangan utawa Jègol ya iku piranti tumrap pit utawa pit montor kanggo njaga supaya ora rubuh nalikane ora disendhekake marang barang liya utawa dicekel déning manungsa
Piranti iki tinemu déning Joseph Paul Treen, ramane mantan gubenur Louisiana, Amérika, Dave Treen
Jagrag racaké kagawé saka wesi utawa waja dipasang ana ing ragangan lan racaké bisa ditekuk, bisa napak ing lemah nalika ora dianggo
Biasane kapasang sing sisih tengah utawa mburi pit utawa pit montor, sanajan uga ana sing dipasang ing rodha ngarep
Jinis jagrag pit utawa jagrag pit montor anatara liya: jagrag miring sing dipasang sasisih, lan jagrag jejeg sing dipasang ing ngisor supaya pit bisa madeg jejeg lan rodhané bisa mubeng.
Andha Andha ya iku piranti kanggo munggah-mudhun, dipasang jejg utawa mmiring lan umume bisa dipindhah-pindhah
Andha racaké digawé saka pring lan uga ana sing kagawé saka alumunium.
Ranté pit Ranté pit iku siji ranté mubeng sing kanggo ngowahi daya sing diasilaké pedhal marang rodha pit
Ranté pit lumrahé kagawé saka waja utawa wesi campuran lan sapérangan dilapisi nikel kanggo nyegah tèyèngen
Pabrik sing gawé ranté pit antarané:
Undhak-undhakan Undhak-undakan iku sawijining konstruksi kang gunané kanggo gawé sesambungan kang bisa diliwati antarané rong papan kang béda dhuwuré
Umume undhak-undhakan digawé miring lan dipara dadi pira-pira bagéan cilik (trap) kang diarani tlundhagan
Undhak-undhakan bisa awujud lempeng, muter, utawa wangun liyané.
ISO 690 ISO 690 iku standar ISO tumrap rujukan bibliografi ing sawijining dhokumèn utawa sajinisé
Iki kalebu dhokumèn èlèktronik, lan nuduhaké èlemèn sing dilebokaké sajeroning réferènsi ing dhokumèn sing kababar, lan urutané
Pratandha wacan lan gaya ora kalebu ing standar iki.
Abdoel Moeis Abdoel Moeis (lair ing Kali Puar, Agam, Sumatra Kulon, 3 Juli 1883 – séda ing Bandung, Jawa Kulon, 17 Juni 1959) ya iku sastrawan, pulitikus, lan wartawan Indonésia
Panjenengané iku pangurusé Sarékat Islam uga tau dadi anggota Volksraad makili organisasi iku
Abdul Muis dinobataké dadi Pahlawan Nasional Indonésia kang pisanan déning Présidhèn RI, Soekarno, nalika tanggal 30 Agustus 1959
Abdul Muis iku wong Minangkabau, putrané Datuk Tumangguang Sutan Sulaiman
Bapaké iku demang sing nentang kabijakan Walanda ing dataran dhuwur Agam
Sarampungé ing ELS, Abdul Muis nrusake sekolahé ing Stovia (sekolah kadhokteran, saiki dadi Fakultas Kedhokteran Universitas Indonésia), Jakarta
Amarga lara, panjenengané ora nrusaké sekolahé ing kana
Dhèwèké magang ana Departemen van Onderwijs en Eredienst, sawijining departemen kang dipanggedhèni Abendanon
Ing 1903, dhèwèké diangkat dadi "klerk" ing departemen kuwi amarga wasis basa Landa
Ing 1905, dhèwèké metu amarga ora disenengi punggawa-punggawa Landa, amarga sipat patriotik kang ditontonaké ana ngarep punggawa Landa
Abdoel Moeis ditampa dadi korèktor ing kantor harian De Preanger Bode ana Bandung
Amarga kawasisané basa Landa, dhèwèké diangat dadi "hoofdcorrector"
Abdoel Moeis kacathet minangka anggota Serikat Islam kang dipanggedhèni Haji Oemar Said Tjokroaminoto
Dhèwèké diprecaya dadi pamimpin rédhaksi ariwarta Kaum Muda, terbitan Serikat Islam ana Bandung
Ana ariwarta iku, dhèwèké akèh nulis nganggo jeneng sandhi "A
Ana Serikat Islam kuwi, dhèwèé gemati anggoné obah ngéntukaké otonomi kang luwih amba kanggo Hindia sasuwéné Perang Donya 1
Ing taun 1917, dhèwèké kunjung nèng Landa minangka anggota wakil "Commite Indie Weerbaar" (Panitia Pertahanan Hindia)
Baliné saka Landa, dhèwèké ora nemoni manèh ariwarta Kaum Muda amarga wis dibrèdèl
Kanthi usahanè Datuk Tumenggung ana Jakarta, Serikat Islam bisa nerbitaké harian irah-irahan Neratja
Abdoel Moeis mimpin harian kuwi
Dhèwèké dilantik dadi anggota Volksraad (Dewan Perwakilan Rakyat) kang dibukak kanthi resmi tanggal 18 Mèi 1918
Taun 1923, dhèwèké ninggal Jakarta lan bali menyang Sumatra Kulon amarga ana kadadéan tentangan ing njero Serikat Islam
Ana Sumatra Kulon, dhèwèké nerusaké obahan pulitike
Abdoel Moeis mimpin harian Utusan Melaju lan harian Perobahan kang gigih merangi manéka kabobrokan Landa
Salebaré prastawa taun 1926/1927, dhèwèké ora bébas manèh anggoné pepulitikan
Dhèwèké 'diguwang' nèng Pulo Jawa.
Dhèwèké ora bisa nudhuhaké awak ana Serikat Islam
Kawit kuwi, dhèwèkeé nulis novèl-novèl lan nyadur sastra njaba
Minangka wartawan, dhèwèké akèh nulis berita kanggo manéka médhia massa
Dhèwèké uga nulis babagan pulitik
Amèh saben kutha ing Indonèsia ana dalan karan jeneng Dalan Abdoel Moeis.
Mark Antony Markus Antonius (Roma, ± 14 Januari 83 SM - 1 Agustus 30 SM) wujud pulitikus lan jèndral Romawi Kuna
Dhèwèké wujud pandhukung wigati Julius Caesar minangka jèndeal lan administrator
Sawisé pamerjayan Caesar, Antonius nggabung karo Oktavianus lan Lepidus kanggo mbentuk Triumvirat Kaloro
Papréntahan iki rampung nalika taun 33 SM lan Antonius nglalu bebarengan karo Cleopatra
Tawon undhuhan Tawon undhuhan utawa tawon madu ya iku jinis tawon kang bisa ngasilaké madu, ya iku kulawarga tawon saka génus Apis
Hasil utama kang dimanpangatake déning manungsa saka kéwan iki ya iku madu, polen, royal jelly lan lilin malam kanggo mbathik saka talane
Saka udakara 20.000 spésies tawon, mung jinis tawon saka génus Apis iki kang bisa ngasilaké madu sajati kang cacahé ana udakara 7 spésies
Tawon undhuhan urip nggrombol ana susuhe kang wujud lembaran-lembaran tala, kang duwé bolongan-bolongan cilik segi-enem papan nyimpen larvane, polen lan madu
Tawon undhuhan wis maewu taun sengaja diingu déning manungsa amarga ngasilaké madu, kang munpangan kanggo pangan lan tamba lelara
Mula-mulane omah tawon digawé wujud gronggongan saka lemah, kayu, watu utawa nam-naman
Ing Jawa uga dibudidayakake nganggo sigaran glugu kang dikrowak aran glodhogan
Kanthi cara tradhisional iki tawon disediani papan gawé tala, nanging mung wujud sedia papan durung ana pangaturan kang trep
Banjur ana wong kang duwé kawruh pambudidaya tawon undhuhan kaya ta nganggo Metode Langstroth (?)
Tala Tala tawon ya iku kumpulan saka bolongan segi-enem papan tawon nyusuh lan nyelehake larvane, uga nyimpen madu lan polen
Tala tawon saka tawon undhuhan digawé saka lilin, lan bis akagunakake dadi malam kanggo mbathik.
Samarang NIS Samarang NIS ya iku stasiun sepur pertama ning Indonésia
Miturut penelusuran sajarah saka komunitas Indonésia Railway Preservation Society (IRPS) Semarang, Samarang Nederlanche Indische Spoorweg (NIS) saiki wis owah dadi permukiman warga sing dijuluki Kampung Spoorland (Jawa: dalan sepur) ana ning Kalurahan Kemijen, Kacamatan Semarang Timur
Miturut penuturun sajarah Tjahjono Raharjo, salah sijiné anggota IRPS Semarang, Stasiun Samarang NIS dibangun karo perusahaan sepur Walanda jenenge NIS Maatschappij
Stasiun Samarang NIS diresmike tanggal 10 Agustus 1867
Peresmianne kui nandaake yèn jalur sepur pertama ning Indonésia saka Semarang-Tanggung sing dawane 25 kilomèter uga dibuka kanggo umum
Temuanne Tim IRPS Semarang kui béda karo sajarah sepur pertama ning Indonesia ya iku Stasiun Kemidjen
Sejarahe Stasiun Kemidjen iki diamot ana ning buku Sajarah Perkeretaapian Indonesia karanganne Tim Telaga Bakti Nusantara taun 1997 lan tulisan ning Musiyum Transportasi Taman Mini Indonesia Indah
Tim IRPS mastike yèn stasiun sepur pertama ning Indonesia ana ning Kampung Spoorland
Diwiwiti kecurigaan anggota IRPS Semarang bab jenenge stasiun sepur pertama ning Indonesia sing ora lumrah dijenengi désa dudu kutha
Sak liyané kui, gambar Stasiun Kemidjen malah luwih mirib “rumah signal” ketimbang stasiun padha lumrahe
Lan sing luwih marakake curiga manèh, ya iku lokasi Stasiun Kemidjen sing ana ana ing tengah jalur Semarang-Demak dudu Semarang-Yogja
Peta kuna Kutha Semarang taun 1866, 1869, 1909, 1917, 1925, 1935, lan 1938 lengkap kanthi letak koordinat stasiun sepur pertama ning Indonesia dikumpulke karo tim IRPS Semarang kanggo ngecek posisi stasiun sing paling bener
Koordinat lokasi stasiun mau uga dicoba dilacak lan dicocokke nganggo bantuan GPS
Wasana, Tim IRPS Semarang nemu lokasi stasiun sing bener ana ning kampung padat penduduk ya iku Kampung Spoorland
Tjahjono Raharjo lan Tim IRPS Semarang banjur nekani sesepuh ning kampung kui jenenge Ramelan
Tim IRPS Semarang kaget, nalika Ramelan nduduhke bekas yasan stasiun wis owah dadi omah warga
Separo yasan wis rata lemah, tinggal sithik sisanne yasan stasiun sing isih ketok